./data/phi0474/phi057/phi0474.phi057.perseus-lat1.xml
hiberna legionis eligendi       optio delata commodum, ut ad me Quintus scribit  hunc tu non       ames? quem igitur istorum? sed heus tu!       scripseramne tibi me esse legatum Pompeio et extra urbem quidem fore ex Idibus Ianuariis? visum est hoc mihi ad multa quadrare  sed quid plura? coram opinor reliqua, ut tu tamen aliquid       exspectes  Dionysio plurimam salutem; cui quidem ego non modo servavi sed       etiam aedificavi locum  quid quaeris? ad summam laetitiam meam quam ex tuo       reditu capio magnus illius adventus cumulus accedet  quo die ad me venies,       tu, si me amas, apud me cum tuis maneas